ગૌશાળામાં ભારતીય ગાયોની ૧૨ પ્રજાતિનું સંવર્ધન થાય છે. હરિયાળીના એક વર્ષના પ્રયોગોએ બે જિલ્લા-તિરુનામલાઈ અને વેલ્લુરની બંજર જમીનની કાયાપલટ કરી નાખી છે. સાત વર્ષમાં રોપવામાં આવેલા છ લાખ છોડમાંથી ૯૦ ટકા વૃક્ષોનો આકાર લઈ ચૂક્યા છે. ડેન્માર્કના પેથોલોજિસ્ટ હેનરિક શોડ્રિક ઈન્ટરનેટ પર શ્રીપુરમ્ વિશે વાંચીને આવ્યા છે. તેમણે કહ્યું કે ‘અહીંની દરેક બાબત ચોંકાવી દે તેવી છે. પરંતુ મંદિરમાં આવીને મારી રુચિ તો દેવી લક્ષ્મીજી વિશે જ વધુ જાણવામાં છે.’ તમિલનાડુ આવનારા પ્રવાસીઓ માટે શ્રીપુરમ દક્ષિણ ભારતની સમૃદ્ધ સાંસ્કૃતિક પરંપરાનું સૌથી મોટું અને તાજેતરનું પ્રમાણ છે.